**Asociaţia de Dezvoltare Intercomunitară**

 **“AQUA INVEST MUREŞ”**

 **ADUNAREA GENERALĂ**

Strada Primăriei, nr.2, 540026, Târgu Mureş,

 Tel/Fax : 0265-210028

 Cod fiscal 24231886

 e-mail : aquainvest@clicknet.ro

**HOTĂRÂREA NR....**

**din 30 martie 2010**

privind aprobarea Contractului de asistenţă pentru proiectul “ Extinderea şi reabilitarea infrastructurii de apă şi apă uzată în judeţul Mureş”

 Având în vedere prevederile art.15 alin (4) lit.l) din Actul Constitutiv al S.C “Compania Aquaserv” S.A”,

 Ţinând cont de hotărârile Consiliului local al municipiului Tîrgu Mureş şi Consiliului Judeţean Mureş, membre ale Asociaţiei de Dezvoltare Intercomunitară „AQUA INVEST MUREŞ”,

 În temeiul prevederilor art. 17 alin. b) pct.1 şi 2 precum şi alin. d) pct.1 şi 3 din Statutul Asociaţiei de Dezvoltare Intercomunitară „AQUA INVEST MUREŞ”,

**h o t ă r ă ş t e :**

 **Art.1** Se avizează Contractul de asistenţă pentru proiectul “ Extinderea şi reabilitarea infrastructurii de apă şi apă uzată în judeţul Mureş” încheiat între municipiul Tîrgu Mureş, judeţul Mureş, S.C “Compania Aquaserv” S.A”, şi Banca Europeană pentru Reconstrucţie şi Dezvoltare, cuprins în Anexa care face parte integrantă din prezenta hotărâre.

 **Art.2** Prezenta hotărâre se comunică membrilor A.D.I „AQUA INVEST MUREŞ” şi S.C “Compania Aquaserv”S.A.

 **PREŞEDINTE, LOKODI EDITA EMŐKE**

 **Asociaţia de Dezvoltare Intercomunitară**

 **“AQUA INVEST MUREŞ”**

Strada Primăriei, nr.2, 540026, Târgu Mureş,

 Tel/Fax : 0265-210028

 Cod fiscal 24231886

 e-mail : aquainvest@clicknet.ro

 **EXPUNERE DE MOTIVE**

privind aprobarea Contractului de asistenţă pentru proiectul „Extinderea şi reabilitarea infrastructurii de apă şi apă uzată în judeţul Mureş”

 În scopul cofinanţării proiectului “Extinderea şi reabilitarea infrastructurii de apă şi apă uzată din judeţul Mureş”, cadrul Programului Operaţional Sectorial Mediu, Axa prioritară 1 – Extinderea şi modernizarea sistemelor de apă şi apă uzată, S.C “Compania Aquaserv” S.A a negociat contractarea unui împrumut în valoare de 15.862.274,29 euro cu Banca Europeană pentru Reconstrucţie şi Dezvoltare.

Acordarea împrumutului a fost condiţionată de către instituţia finanţatoare de încheierea unui Contract de asistenţă pentru proiectul „Extinderea şi reabilitarea infrastructurii de apă şi apă uzată în judeţul Mureş” între municipiul Tîrgu Mureş, judeţul Mureş, S.C. Compania Aquaserv S.A. şi Banca Europeană pentru Reconstrucţie şi Dezvoltare, prezentat în anexă.

În baza acestui contract cele două autorităţi ale administraţiei publice locale se obligă să acţioneze în conformitate cu prevederile Contractului de delegare a gestiunii serviciilor de alimentare cu apă şi apă uzată şi ale Contractului de finanţare. De asemenea, se obligă să depună toate diligenţele pentru implementarea proiectului şi să se abţină de la orice acţiune care ar putea avea efect negativ asupra realizării lucrărilor, să acorde împrumutatului toată asistenţa necesară şi sprijin în acţiunile sale. Contractul de asistenţă pentru proiect a fost semnat întrucât în această situaţie împrumutul se va acorda fără garanţii financiare.

 Având în vedere că atât judeţul Mureş cât şi municipiul Târgu Mureş sunt membrii A.D.I „AQUA INVEST MUREŞ”, semnatara în numele şi pe seama asociaţilor a Contractului de delegare, trebuie să avizeze acest Contract de asistenţă, conform căruia va intreprinde toate măsurile necesare pentru a determina unităţile administrativ –teritoriale, membre să se abţină de la a iniţia orice acţiune, măsură sau decizie care ar putea preveni, împiedica, îngreuna sau întârzia executarea Contractului de delegare ori activitatea Imprumutatului sau implementarea proiectului.

Având în vedere cele expuse, supunem spre dezbatere şi aprobare proiectul de hotărâre privind avizarea Contractului de asistenţă pentru proiectul „Extinderea şi reabilitarea infrastructurii de apă şi apă uzată în judeţul Mureş”.

 Director,

 Silvia Moldovan